ჩრდილოეთ კორეის გეოგრაფია
ჩრდილოეთ კორეა მდებარეობს აღმოსავლეთ აზიაში კორეის ნახევარკუნძულის ჩრდილოეთ ნაწილში. ჩრდილოეთი კორეა სამ ქვეყანას ესაზღვრება. ესენია: ჩინეთი მდინარე ამნოკანის გასწვრივ; რუსეთი მდინარე ტუმენის გასწვრივ და სამხრეთ კორეა კორეის დემილიტარიზებული ზონის გასწვრივ (DMZ). ჩრდილოეთ კორეას დასავლეთიდან ყვითელი ზღვა და დასავლეთ კორეის ყურე აკრავს, ხოლო აღმოსავლეთიდან — იაპონიის ზღვა. ჩრდილოეთ კორეის დიდი ნაწილი საშუალო ზომის მთათა სისტემებითაა დაფარული და დიდი მთების ქედები ღრმა და ვიწრო ხეობებითაა გამოყოფილი. ყველაზე მაღალი მწვერვალია პექტუსანი, რომელიც ვულკანური ბალეუდის მთაზეა განთავსებული. იგი მდებარეობს ჩრდილოეთით ჩინეთის საზღვარზე და აღწევს 2,744 მეტრს (9,002 ფუტს). დასავლეთ სანაპიროზე ფართო სანაპირო ზოლებია, ხოლო იაპონიის ზღვის სანაპირო ზოლის გასწვრივ ვიწრო ვაკე სანაპირო მალევე უერთდება მთებს. აქ მდებარეობს ჩრდილოეთ კორეის ყველაზე დაბალი წერტილი ზღვის დონიდან 0 მეტრზე. მსგავსად სამხრეთ კორეისა, აქაც ათობით პატარა კუნძულია და დასავლეთ სანაპიროს მიჯნავს. ჩრდილოეთ კორეის ყველაზე გრძელი მდინარეა იალუ, იგივე ამნოკანი. სხვა დიდი მდინარეებია ტუნი, ტედონგანი და იმჯინგანი.